stanford-oval/wikipedia huggingface dataset:
คาราบาว
ประวัติ > ก่อตั้ง

วงคาราบาวเกิดจากการก่อตั้งโดยนักเรียนไทยที่กำลังศึกษาอยู่ที่สถาบันเทคโนโลยีมาปัว กรุงมะนิลาประเทศฟิลิปปินส์ 3 คน คือแอ๊ด - ปรีดา โอภากุล, เขียว - กีรติ พรหมสาขา ณ สกลนคร และ ไข่ - สานิตย์ ลิ่มศิลา ขึ้นที่นั่น ในปี พ.ศ. 2523 โดยคำว่า คาราบาว เป็นภาษาตากาล็อก คือภาษาพื้นเมืองของฟิลิปปินส์ แปลว่า ควาย หรือคนใช้แรงงาน ซึ่งทางฟิลิปปินส์ถือเป็นสัญลักษณ์ของชนชั้นเกษตร โดยหมายจะเป็นวงดนตรีที่มีเนื้อหาเพื่อชีวิต
แอ๊ดได้มีโอกาสฟังเพลงของ เลด เซพเพลิน, จอห์น เดนเวอร์, ดิ อีเกิ้ลส์ และ ปีเตอร์ แฟลมตัน จากแผ่นเสียงที่ไข่ได้สะสมไว้เป็นจำนวนมาก ต่อมาทั้ง 3 คนจึงร่วมกันตั้งวงดนตรีขึ้นมา โดยใช้ชื่อว่า คาราบาว เพื่อใช้ในการประกวดดนตรี แสดงบนเวทีในงานของมหาวิทยาลัย โดยเล่นดนตรีแนวโฟล์คในเนื้อหาที่สะท้อนสภาพปัญหาและความเป็นจริงของสังคม
เมื่อกลับมาเมืองไทย แอ๊ดและเขียวได้ร่วมกันเล่นดนตรีในเวลากลางคืน โดยกลางวันแอ๊ดทำงานอยู่ที่การเคหะแห่งชาติ ขณะที่เขียวทำให้กับบริษัทฟิลิปปินส์ที่มาเปิดในประเทศไทย ส่วนไข่ก็ขอลาออกจากวงและแยกตัวออกไปทำงานรับเหมาก่อสร้างอยู่ที่ภาคใต้ ทั้งคู่ออกอัลบั้มชุดแรกของวง ในชื่อ ขี้เมา เมื่อปี พ.ศ. 2524 และแอ๊ดก็ได้ติดต่อวงโฮป ให้มาช่วยโปรดิวซ์และเล่นดนตรีในห้องอัดให้ในอัลบั้มชุดนี้ และทำให้คาราบาวพอเป็นที่รู้จักบ้างในอัลบั้มนี้ แต่ไม่ประสบความสำเร็จมากนัก
ต่อมาในปี พ.ศ. 2525 ได้มีสมาชิกในวงเพิ่มขึ้นมาอีก 1 คน คือ เล็ก - ปรีชา ชนะภัย จากวงเพรสซิเดนท์ (โดยเล็กเป็นเพื่อนร่วมโรงเรียนอุเทนถวายกับแอ๊ด) และได้ออกอัลบั้มชุดที่ 2 ในชื่อชุด แป๊ะขายขวด โดยเล็กได้ชักชวนสมาชิกวงเพรสซิเดนท์บางส่วน รวมทั้ง อ๊อด - เกริกกำพล ประถมปัทมะ มือเบสที่ตอนนั้นยังอยู่ในวงเพรสซิเดนท์ ให้มาเล่นเป็นแบ็คอัพของทั้ง 3 คน แต่ก็ยังไม่ประสบความสำเร็จอีกครั้ง
สมาชิก > ปัจจุบัน

ยืนยง โอภากุล (แอ๊ด) (เกิด 9 พฤศจิกายน พ.ศ. 2497) – หัวหน้าวง, ร้องนำและประสานเสียง, กีตาร์, แต่งเพลงและดนตรี (พ.ศ. 2523–ปัจจุบัน)
ปรีชา ชนะภัย (เล็ก) (เกิด 18 เมษายน พ.ศ. 2498) – ร้องนำและประสานเสียง, กีตาร์, แบนโจ, ซอ, คีย์บอร์ด, เบส, กลอง, แต่งเพลงและดนตรีบางส่วน (พ.ศ. 2525–2535, 2538–2539, 2541–ปัจจุบัน)
เทียรี่ เมฆวัฒนา (เทียรี่) (เกิด 23 เมษายน พ.ศ. 2501) – ร้องนำและร้องประสานเสียง, กีตาร์, เบส, แต่งดนตรีบางส่วน (พ.ศ. 2527–2532, 2538–2539, 2541–ปัจจุบัน)
เกริกกำพล ประถมปัทมะ (อ๊อด) (เกิด 14 มิถุนายน พ.ศ. 2494) – เบส, ร้องประสานเสียง, ร้องนำบางส่วน (พ.ศ. 2528–ปัจจุบัน)
อัทธนันท์ ธนะอรุณโรจน์ (ชื่อเดิม ชูชาติ หนูด้วง) (โก้) (เกิด 5 พฤศจิกายน พ.ศ. 2491) – เพอร์คัชชัน, กลองชุด (พ.ศ. 2534–ปัจจุบัน)
ขจรศักดิ์ หุตะวัฒนะ (หมี) (เกิด 20 กันยายน พ.ศ. 2505) – กีตาร์, แมนโดลิน, พิณ, เบส, ร้องประสานเสียง (พ.ศ. 2536–ปัจจุบัน)
ธนะสิทธิ์ พันธุ์พงษ์ไทย (อ้วน) (เกิด 6 พฤศจิกายน พ.ศ. 2516) – กลอง, ขลุ่ย, เพอร์คัชชัน, แซ็กโซโฟน, ร้องประสานเสียง, ร้องนำบางส่วน (พ.ศ. 2544–ปัจจุบัน)
เอกมันต์ พิเศษ (ดั้ม) (เกิด 2 สิงหาคม พ.ศ. 2548) – คีย์บอร์ด, เพอร์คัชชัน, กีตาร์ (พ.ศ. 2567–ปัจจุบัน)
สมาชิก > อดีต

กีรติ พรหมสาขา ณ สกลนคร (เขียว) (เกิด 25 มกราคม พ.ศ. 2495) – กีตาร์, เบส, ร้องนำและประสานเสียง, คีย์บอร์ด, เพอร์คัชชัน (พ.ศ. 2523–2533, 2538, 2541–2543, 2550; ทัวร์ใน พ.ศ. 2554–2555)
สานิตย์ ลิ่มศิลา (ไข่) –  (เกิด 17 พฤศจิกายน พ.ศ. 2497) กีตาร์, ร้องประสานเสียง (พ.ศ. 2523 – ประมาณ พ.ศ. 2524)
ธนิสร์ ศรีกลิ่นดี (เล็ก, ธนิสร์) (เกิด 23 มกราคม พ.ศ. 2493) – คีย์บอร์ด, แซกโซโฟน, ขลุ่ย, ฟลุต, ร้องนำบางส่วน, ร้องประสานเสียง (พ.ศ. 2526–2532, 2538–2539, 2554–2555)
อำนาจ ลูกจันทร์ (เป้า) (เกิด 20 มีนาคม พ.ศ. 2492) – กลอง, เพอร์คัชชัน, ทรัมเป็ต (พ.ศ. 2526–2532, 2538) (เสียชีวิต)
ไพรัช เพิ่มฉลาด (รัช) (เกิด 25 กุมภาพันธ์ พ.ศ. 2490) – เบส (พ.ศ. 2526–2527) (เสียชีวิต)
ลือชัย งามสม (ดุก) (เกิด 4 พฤษภาคม พ.ศ. 2496) – คีย์บอร์ด, ทรัมเป็ต, แอคคอร์เดียน, ร้องนำบางส่วน, ร้องประสานเสียง (พ.ศ. 2534–2567) (เสียชีวิต)
ชวลิต ฉลอมพงษ์ (โก๋) (เกิด 15 มกราคม พ.ศ. 2517) – คีย์บอร์ด, กลอง, เครื่องเคาะ, เพอร์คัชชัน (พ.ศ. 2565–2567) (เสียชีวิต)
ศยาพร สิงห์ทอง (น้อง) (เกิด 19 กันยายน พ.ศ. 2506) – เพอร์คัชชัน (พ.ศ. 2537–2550) (เสียชีวิต)
ผลงาน

บทความหลัก: รายชื่ออัลบั้มเพลงที่ขับร้องโดยคาราบาว
สตูดิโออัลบั้ม
ขี้เมา (พฤศจิกายน 2524)
แป๊ะขายขวด (มิถุนายน 2525)
วณิพก (มีนาคม 2526)
ท.ทหารอดทน (ธันวาคม 2526)
เมด อิน ไทยแลนด์ (ธันวาคม 2527)
อเมริโกย (ธันวาคม 2528)
ประชาธิปไตย (ธันวาคม 2529)
เวลคัม ทู ไทยแลนด์ (ตุลาคม 2530)
ทับหลัง (พฤศจิกายน 2531)
ห้ามจอดควาย (มีนาคม 2533)
วิชาแพะ (ธันวาคม 2534)
สัจจะ ๑๐ ประการ (ธันวาคม 2535)
ช้างไห้ (กันยายน 2536)
รุ่นคนสร้างชาติ (ตุลาคม 2537)
แจกกล้วย (สิงหาคม 2538)
หากหัวใจยังรักควาย (ธันวาคม 2538)
เส้นทางสายปลาแดก (กรกฎาคม 2540)
เช' ยังไม่ตาย (ตุลาคม 2540)
อเมริกันอันธพาล (ตุลาคม 2541)
พออยู่พอกิน (ธันวาคม 2541)
เซียมหล่อตือ หมูสยาม (ธันวาคม 2543)
สาวเบียร์ช้าง (ธันวาคม 2544)
นักสู้ผู้ยิ่งใหญ่ (พฤศจิกายน 2545)
สามัคคีประเทศไทย (มีนาคม 2548)
ลูกลุงขี้เมา (สิงหาคม 2550)
โฮะ (เมษายน 2552)
กำลังใจคาราบาว 30 ปี (สิงหาคม 2554)
สวัสดีประเทศไทย (พฤศจิกายน 2556)
40 ปี ฅนคาราบาว (กรกฎาคม 2565)
ผลงาน > อัลบั้มรวมเพลงและอัลบั้มพิเศษ

รวมเพลงคาราบาว (กรกฎาคม 2529)
รวมสุดยอดบทเพลงชุด ถึก มึน มัน กินใจ (เมษายน พ.ศ. 2534)
คิดถึง...คาราบาว โดย Coco Jazz (มิถุนายน พ.ศ. 2536)
ควายมันส์ (ธันวาคม พ.ศ. 2537)
คอรัส เพื่อชีวิต 1 (พฤษภาคม–กรกฏาคม พ.ศ. 2538)
3 ช่ากว่ากันเยอะ (มีนาคม พ.ศ. 2539)
คอรัส เพื่อชีวิต 2 รักคุณเท่าฟ้า (ตุลาคม พ.ศ. 2540)
มิตรภาพไร้พรมแดน (พ.ศ. 2541)
SANTANA กีตาร์แกล้มเหล้า (มีนาคม พ.ศ. 2541)
3 ช่า พอพอ (เมษายน พ.ศ. 2542)
เท้าติดไฟ (มิถุนายน พ.ศ. 2542)
Blues (พ.ศ. 2542)
จานร้อน (สิงหาคม พ.ศ. 2542)
ควายตกมัน (มีนาคม พ.ศ. 2543)
คนละช่า 3 คนสามช่า (มีนาคม พ.ศ. 2543)
ร็อกระบือ (พฤษภาคม พ.ศ. 2543)
Ezy Ezy Carabao โดย อ้อม จาริยา ฉัตรสุวรรณ (กรกฎาคม พ.ศ. 2543)
ตำนานคน ตำนานควาย (ตุลาคม พ.ศ. 2543)
รวมฮิต คาราบาว ควายทอง 1-2 (ตุลาคม พ.ศ. 2543)
รักแบบบาว (มีนาคม พ.ศ. 2544)
3 ช่า คาราบาว (กรกฎาคม พ.ศ. 2544)
Carabao On Films (สิงหาคม พ.ศ. 2544)
ซุปเปอร์ 3 ช่า (ธันวาคม พ.ศ. 2544)
กีตาร์บรรเลง (ธันวาคม พ.ศ. 2544)
ห้ามออกอากาศ (มีนาคม พ.ศ. 2545)
THE BEST OF CARABAO (ธันวาคม พ.ศ. 2546)
เมด อิน ไทยแลนด์ ภาค 2546 สังคายนา (2547)
ขุนศึก (มีนาคม พ.ศ. 2547)
โฟล์ค'บาว (ธันวาคม พ.ศ. 2547)
บาวโบราณ ดีด + สี + ตี + เป่า (กันยายน พ.ศ. 2548)
ตำนานรักทรหด (มิถุนายน พ.ศ. 2549)
ผู้ชนะสิบทิศ (กันยายน พ.ศ. 2549)
รวมฮิต คาราบาว ควายทอง 3 (ธันวาคม พ.ศ. 2549)
มนต์เพลงคาราบาว (พฤษภาคม พ.ศ. 2550)
หนุ่มบาว (กุมภาพันธ์ พ.ศ. 2551)
ควายทอง (เมษายน พ.ศ. 2552)
ซุปเปอร์ 3 ช่า 2 (พฤศจิกายน พ.ศ. 2552)
คาราบาว Hip Hop & Dance (พ.ศ. 2552)
คาราบาว 3 ช่า รอบนี้ผีบ้า รอบหน้าผีบอก (พฤศจิกายน พ.ศ. 2552)
คอรัสเพื่อชีวิต (มกราคม พ.ศ. 2553)
Carabao Dance (กุมภาพันธ์ พ.ศ. 2553)
คาราบาว ซุปเปอร์ฮิต (มีนาคม พ.ศ. 2553)
3 ช่า New Year Party (เมษายน พ.ศ. 2554)
30 ปี คาราบาว (เมษายน พ.ศ. 2554)
ตัวตน..คนเพื่อชีวิต (พฤษภาคม พ.ศ. 2554)
Best Collection Number 1 Rock (สิงหาคม พ.ศ. 2554)
เพื่อนบาวแดง (มีนาคม พ.ศ. 2555)
ควาย In Love (กรกฎาคม พ.ศ. 2556)
เพื่อนบาวแดง 2 (กรกฎาคม พ.ศ. 2556)
ควายใบ้ (สิงหาคม พ.ศ. 2556)
ควายสอนคน (ธันวาคม พ.ศ. 2556)
ฮิตคาราบาว (กุมภาพันธ์ พ.ศ. 2557)
ดีที่สุด คาราบาว (พ.ศ. 2557)
ผับเพื่อชีวิต ฮิตอย่างแรง (พ.ศ. 2557)
ซูเปอร์ 3 ช่า non-stop (เมษายน พ.ศ. 2557)
แอ๊ด-เล็ก-เทียรี่ (เมษายน พ.ศ. 2558)
มัน คาราบาว (เมษายน พ.ศ. 2558)
กินใจ คาราบาว (เมษายน พ.ศ. 2558)
คาราบาว เพื่อชีวิตฮิตที่สุด (พฤษภาคม พ.ศ. 2558)
แทนคุณแผ่นดินพ่อ (มกราคม พ.ศ. 2560)
ตำนานควาย (เมษายน พ.ศ. 2560)
มหัศจรรย์กัญชา (พฤศจิกายน พ.ศ. 2562)
ผลงาน > ผลงานร่วมกับศิลปินคนอื่น

ชีวิตสัมพันธ์ (ธันวาคม พ.ศ. 2530) ร่วมกับ หงา คาราวาน , อัสนี โชติกุล , สุเทพ ถวัลย์วิวัฒนกุล , สีเผือก คนด่านเกวียน , พงษ์เทพ กระโดนชำนาญ , กะท้อน , แหลม มอริสัน , กิตติ กีตาร์ปีน
ขวานไทยใจหนึ่งเดียว (ธันวาคม พ.ศ. 2547) ร่วมกับ ทูลกระหม่อมหญิงอุบลรัตนราชกัญญา สิริวัฒนาพรรณวดี , หงา คาราวาน , วิยะดา โกมารกุล ณ นคร , ธนพร แวกประยูร , ศุ บุญเลี้ยง , อ้อย กะท้อน , พงษ์สิทธิ์ คำภีร์ , อัสนี โชติกุล , ทาทา ยัง , ธนชัย อุชชิน , ปาล์มมี่ , ไมค์ ภิรมย์พร , จินตหรา พูนลาภ , ใหม่ เจริญปุระ , น้อย วงพรู , สุรสีห์ อิทธิกุล , พงษ์เทพ กระโดนชำนาญ , ปฐมพงศ์ สมบัติพิบูลย์ , เสก โลโซ , สุนารี ราชสีมา , โจนัส แอนเดอร์สัน , ธงไชย แมคอินไตย์ , อานนท์ สายแสงจันทร์ , นูโว , พันกร บุณยะจินดา , พลพล พลกองเส็ง , นภ พรชำนิ , นฤมล จิวังกูร , อารี ประธาน , ไท ธนาวุฒิ , สบชัย ไกรยูรเสน , ดาว มยุรี , กล้วย เชิญยิ้ม , อำพล ลำพูน , เศรษฐา ศิระฉายา , หฤทัย ม่วงบุญศรี , นครินทร์ กิ่งศักดิ์ , เรืองศักดิ์ ลอยชูศักดิ์ ,  วินัย พันธุรักษ์ , ปรีติ บารมีอนันต์ , ลานนา คัมมินส์ , เอกชัย ศรีวิชัย , ต้อย หมวกแดง , ศิรศักดิ์ อิทธิพลพาณิชย์ , มงคล อุทก , อินคา - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
น้ำคือชีวิต (พ.ศ. 2549) ร่วมกับ เฉลียง , โมเดิร์นด็อก
คนไทยรักกัน (ตุลาคม พ.ศ. 2551) ร่วมกับ ไอน้ำ , ศรราม เทพพิทักษ์ , วิด ไฮเปอร์ , ปฐมพงศ์ สมบัติพิบูลย์ , ศร รักปักอก , ธนพร แวกประยูร , หลวงไก่ , หนู มิเตอร์ , ต้อย หมวกแดง , โปงลางสะออน , เรืองศักดิ์ ลอยชูศักดิ์ - เพื่อความสามัคคี
ผลงานเพลงที่กล่าวถึงศิลปินท่านอื่น ๆ

เพลง ไฟเพื่อชีวิต ร้องโดย มงคล อุทก (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ คาราบาว เพลงนี้แต่งเนื้อร้องโดย พยัพ คำพันธุ์ และบรรจุอยู่ในอัลบั้ม "เสี่ยหำน้อย")
เพลง จากใจ ร้องโดย โฮป (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ คาราบาว และบรรจุอยู่ในอัลบั้ม "จากวันนั้นถึงวันนี้")
เพลง ราชาสามช่า ร้องโดย ซูซู (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ คาราบาว เพลงนี้แต่งเนื้อร้องโดย เศก ศักดิ์สิทธิ์ และบรรจุอยู่ในอัลบั้ม "ราชาสามช่า")
ผลงานภาพยนตร์ ละคร สารคดี และรายการ

สวรรค์บ้านนา (พ.ศ. 2526) รับบท คาราบาว - รับเชิญ
ป.ล.ผมรักคุณ (พ.ศ. 2527) รับบท คาราบาว - รับเชิญ (ในภาพยนตร์เรื่องนี้ อนุพงษ์ ประถมปัทมะ (อ๊อด) ยังแสดงร่วมกับเพรสซิเด้นท์อยู่ ยังไม่เข้าวงคาราบาวอย่างเต็มตัว)
หยุดหัวใจไว้ที่รัก (พ.ศ. 2527) - เฉพาะเล็กภาพยนตร์เรื่องแรก
เสียงเพลงแห่งเสรีภาพ (พ.ศ. 2528) รับบท คาราบาว - ภาพยนตร์เรื่องแรกและเรื่องเดียวของวงคาราบาวที่ได้แสดงทั้งวงแบบเต็มเรื่อง
ระเบิดเถิดเทิง ยุควาไรตี้โชว์ ช่อง 5 (พ.ศ. 2539)
ลูกผู้ชายหัวใจเพชร ช่อง 7 (พ.ศ. 2545) - เฉพาะแอ๊ด เทียรี่
คนค้นฅน ช่อง โมเดิร์นไนน์ทีวี (พ.ศ.2547)
กษัตริยา ททบ. 5 (พ.ศ. 2546) - เฉพาะแอ๊ด เทียรี่ อ๊อด หมี ดุก
มหาราชกู้แผ่นดิน ททบ. 5 (พ.ศ. 2546) - เฉพาะแอ๊ด เทียรี่
น้ำคือชีวิต ททบ. 5 (พ.ศ. 2549)
THE JOURNEY PHENOMENON ปรากฏการณ์ 30 ปี คาราบาว : ช่อง โมเดิร์นไนน์ทีวี (6 เมษายน พ.ศ. 2554 - 3 มกราคม พ.ศ. 2555)
ยังบาว (พ.ศ. 2556) - รับเชิญเต็มวงช่วงท้ายเรื่อง
บันทึกไว้ในปฐพี 35 ปี คาราบาว : ช่อง ทรูโฟร์ยู (5 มิถุนายน - 21 สิงหาคม พ.ศ. 2559)
บอดี้การ์ดหน้าหัก (พ.ศ. 2562) - เฉพาะแอ๊ด เล็ก เทียรี่
ชิงร้อยชิงล้าน The Big ช่องเวิร์คพอยท์ (21 ธันวาคม พ.ศ. 2565) - รับเชิญเต็มวง
วิถีดนตรี 4 ทศวรรษ 40 ปี คาราบาว : YouTube Carabao Official (พ.ศ. 2566)
โฆษณา

โค้ก
คาราบาวแดง
เบียร์ช้าง
รางวัล

รางวัลโทรทัศน์ทองคำ ครั้งที่ 1 ประจำปี พ.ศ. 2529 มิวสิกวิดีโอดีเด่น จากเพลง เจ้าตาก
รางวัลโทรทัศน์ทองคำ ครั้งที่ 3 ประจำปี พ.ศ. 2531 มิวสิกวิดีโอดีเด่น จากเพลง ทับหลัง
สีสันอะวอร์ดส์ ครั้งที่ 11 ประจำปี พ.ศ. 2538 เพลงยอดเยี่ยม จากเพลง หลงวัฒน์
สีสันอะวอร์ดส์ ครั้งที่ 11 ประจำปี พ.ศ. 2541 เพลงในการบันทึกเสียงยอดเยี่ยม จากเพลง ไอ้หนู
สีสันอะวอร์ดส์ ครั้งที่ 11 ประจำปี พ.ศ. 2541 เพลงยอดเยี่ยม จากเพลง สาธุชน
สีสันอะวอร์ดส์ ครั้งที่ 11 ประจำปี พ.ศ. 2541 อัลบั้มยอดเยี่ยม, โปรดิวเซอร์ยอดเยี่ยม จากอัลบั้ม ”อเมริกันอันธพาล”
สีสันอะวอร์ดส์ ครั้งที่ 13 ประจำปี พ.ศ. 2543 เพลงยอดเยี่ยม จากเพลง บางระจันวันเพ็ญ
สีสันอะวอร์ดส์ ครั้งที่ 15 ประจำปี พ.ศ. 2545 เพลงยอดเยี่ยม จากเพลง คนล่าฝัน
สีสันอะวอร์ดส์ ครั้งที่ 15 ประจำปี พ.ศ. 2545 ศิลปินคู่หรือกลุ่มยอดเยี่ยม จากอัลบั้ม นักสู้ผู้ยิ่งใหญ่
สีสันอะวอร์ดส์ ครั้งที่ 18 ประจำปี พ.ศ. 2548 เพลงยอดเยี่ยม จากเพลง ดอกไผ่บาน
ท็อปอวอร์ด 2009 ประจำปี พ.ศ. 2552 ศิลปินกลุ่มยอดเยี่ยม จากอัลบั้ม บาว - ปาน รีเทิร์น
ผลงานพิธีกร

ออนไลน์
พ.ศ. 2564 : ล้อมวงเล่า EP.1 ทางช่อง YouTube : Carabao Official
พ.ศ. 2564 : ล้อมวงเล่า EP.2 ทางช่อง YouTube : Carabao Official
พ.ศ. 2565 : ล้อมวงเล่า EP.3 ทางช่อง YouTube : Carabao Official
แหล่งข้อมูลอื่น

แฟนเพจอย่างเป็นทางการของวงคาราบาว
ช่องยูทูบอย่างเป็นทางการของวงคาราบาว
| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต
ด้วยเกล้า

| ด้วยเกล้า |
| --- | --- |
ใบปิดภาพยนตร์ ฉบับฉายใหม่ พ.ศ. 2549
กำกับ: บัณฑิต ฤทธิ์ถกล
เขียนบท: บัณฑิต ฤทธิ์ถกล
บทภาพยนตร์: บัณฑิต ฤทธิ์ถกล
อำนวยการสร้าง: เจริญ เอี่ยมพึ่งพร
นักแสดงนำ: สันติสุข พรหมศิริ ชาย เมืองสิงห์ จรัล มโนเพ็ชร ศรเพชร ศรสุพรรณ จินตหรา สุขพัฒน์ กฤษณ์ ศุกระมงคล ไกรลาศ เกรียงไกร นฤมล นิลวรรณ โรม อิศรา
กำกับภาพ: พิพัฒน์ พยัคฆะ
ตัดต่อ: พูนศักดิ์ อุทัยพันธ์
ดนตรีประกอบ: ปราจีน ทรงเผ่า
ผู้จัดจำหน่าย: ไฟว์สตาร์โปรดักชั่น
วันฉาย: 3 ตุลาคม พ.ศ. 2530 9 กันยายน พ.ศ. 2549
ความยาว: 110 นาที
ประเทศ: ไทย
ภาษา: ไทย
ข้อมูลจากสยามโซน
ด้วยเกล้า เป็นภาพยนตร์ไทยที่ออกฉายในปี พ.ศ. 2530 กำกับและเขียนบทโดย บัณฑิต ฤทธิ์ถกล เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสฉลองสิริราชสมบัติครบ 40 ปี ในปี พ.ศ. 2529 และพระราชพิธีมหามงคลเฉลิมพระชนมพรรษา ๕ รอบ ๕ ธันวาคม  ๒๕๓๐ นำแสดงโดย สันติสุข พรหมศิริ , ชาย เมืองสิงห์ , ศรเพชร ศรสุพรรณ , จรัล มโนเพ็ชร , จินตหรา สุขพัฒน์  ได้รับรางวัลภาพยนตร์เกียรติยศแนวสร้างสรรค์ยอดเยี่ยม ประจำปี พ.ศ. 2530 และรางวัลเพลงนำภาพยนตร์ยอดเยี่ยม พ.ศ. 2530
ในปี พ.ศ. 2549 สมาคมผู้กำกับภาพยนตร์ไทย ร่วมกับ บริษัทไฟว์สตาร์ โปรดักชั่น จำกัด  ได้นำภาพยนตร์เรื่อง “ด้วยเกล้า” กลับมาฉายอีกครั้งในโรงภาพยนตร์ โดยได้ปรับปรุงคุณภาพเสียงเป็นระบบดอลบี ดิจิตอล 5.1 และบันทึกเสียงใหม่บางส่วน  การจัดฉายภาพยนตร์ครั้งนี้เพื่อเป็นส่วนหนึ่งในการจัดงานฉลองสิริราชสมบัติครบ ๖๐ ปี พุทธศักราช ๒๕๔๙ ตั้งแต่วันที่ 9 กันยายน พ.ศ. 2549  โดยรายได้ในสัปดาห์แรกทั้งหมด นำสมทบทุนมูลนิธิชัยพัฒนา
เรื่องย่อ

เสาคำ (จรัล มโนเพ็ชร) ชาวนาจากภาคเหนือเก็บเมล็ดข้าวพระราชทานได้ไป 1 กำเล็ก ๆ จากพระราชพิธีจรดพระนังคัลแรกนาขวัญในวันพืชมงคล ที่ท้องสนามหลวง ในปีแรกที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานข้าวเปลือกจากแปลงทดลองในวังสวนจิตรลดา (ในเหตุการณ์จริง ปีแรกที่พระองค์พระราชทานเมล็ดพันธุ์ข้าว อยู่ในช่วงประมาณ พ.ศ. 2505 - 2507)
ด้วยความรักเทิดทูนและศรัทธาใน “ข้าวของพ่อ” เขาหว่านข้าวเหล่านั้นลงในผืนดินที่แห้งแล้ง ท่ามกลางความดูหมิ่นจากคนในครอบครัว ธรรมชาติที่โหดร้าย และความไร้น้ำใจของนายทุน
ด้วย ฝนหลวง ซึ่งเปรียบเสมือน  “น้ำพระทัยของในหลวง”  เสาคำกลับมายืนหยัดได้ด้วยผลผลิตที่งดงาม  ดวงตาที่เปี่ยมประกายความสุข และรวงข้าวสุกอร่ามเต็มอ้อมแขน
นักแสดง

สันติสุข พรหมศิริ รับบท คำนึง น้องชายของคำปั๋น เป็นตำรวจตระเวนชายแดน และชอบพอกับเสาแก้ว
จินตหรา สุขพัฒน์ รับบท เสาแก้ว ลูกสาวคนรองของเสาคำ
จรัล มโนเพ็ชร รับบท เสาคำ
วิศิษฎ์ เผ่าสุวรรณ รับบท สะอาด ลูกชายคนโตของเสาคำ
กฤษณ์ ศุกระมงคล รับบท อ้าง ลูกชายคนรองของเสาคำ ได้ทุนในหลวงไปเรียนการเกษตรที่เมืองนอก และกลับมาทำงานโครงการหลวง
ชาย เมืองสิงห์ รับบท สมหมาย
ศรเพชร ศรสุพรรณ รับบท ผู้ร้าย
โรม อิศรา รับบท สำอาง ลูกชายคนสุดท้องของเสาคำ หนีออกจากบ้านไปคบค้ากับชาวดอย คนขายฝิ่น ลูกน้องขุนส่า
ไกรลาศ เกรียงไกร รับบท คำปั๋น เพื่อนบ้านของเสาคำ
ศศิวิมล ศรีสง่า รับบท ติ๊บ เมียคำปั๋น
นฤมล นิลวรรณ รับบท แม่เลี้ยงบัวเรียน นายทุนเงินกู้ เจ้าของบ่อน้ำประจำหมู่บ้าน
ต่อลาภ กำพุศิริ รับบท ประสิทธิ์ ลูกชายคนเดียวของแม่เลี้ยง และชอบพอกับเสาแก้ว
จิราภัทร์ สารภีเพชร รับบท นาจา สาวชาวเขา แฟนสาวของสำอาง
ชาลี อินทรวิจิตร
อนุชาต สุวรรณเนตร
วิศิษฏ์ เผ่าสุวรรณ
เรืองฤทธิ์ บัวลอย
ดนตรีประกอบ

ภาพยนตร์เรื่องนี้ เป็นภาพยนตร์ไทยเพียงเรื่องเดียวที่ ทรงพระกรุณาโปรดเกล้าฯ พระราชทานเพลงพระราชนิพนธ์ จำนวน 9 เพลงมาใช้ในเรื่องคือ
สายฝน
ลมหนาว
ชะตาชีวิต
อาทิตย์อับแสง
ยามเย็น
แสงเดือน
แสงเทียน
ใกล้รุ่ง
ยิ้มสู้
เพลงพระราชนิพนธ์ในเรื่อง เรียบเสียงประสานโดย พระเจนดุริยางค์, หม่อมหลวงอัศนี ปราโมช และปราจีน ทรงเผ่า ดนตรีประกอบ แต่งโดย ดำรงค์ ธรรมพิทักษ์
รางวัล

รางวัลพระราชทานพระสุรัสวดี
ภาพยนตร์เกียรติยศแนวสร้างสรรค์ยอดเยี่ยม
เพลงนำภาพยนตร์ยอดเยี่ยม
รางวัลสุพรรณหงส์ทองคำ ครั้งที่ 7 พ.ศ. 2530
ภาพยนตร์ยอดเยี่ยม
นักแสดงนำชายยอดเยี่ยม - จรัล มโนเพ็ชร
บทภาพยนตร์ยอดเยี่ยม
เพลงและดนตรีประกอบยอดเยี่ยม
สุพิศาล ภักดีนฤนาถ

| พลตำรวจตรีสุพิศาล ภักดีนฤนาถม> ป.ช. ม.ว.ม. |
| --- | --- |

รองหัวหน้าพรรคประชาชน
อยู่ในวาระ
เริ่มดำรงตำแหน่ง  22 กันยายน พ.ศ. 2567   (170 วัน)
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566  (3 ปี 361 วัน)
รองหัวหน้าพรรคก้าวไกล
ดำรงตำแหน่ง 14 มีนาคม พ.ศ. 2563 – 7 สิงหาคม พ.ศ. 2567   (4 ปี 146 วัน)
 
ข้อมูลส่วนบุคคล
เกิด: 11 กุมภาพันธ์ พ.ศ. 2497 (71 ปี) กรุงเทพมหานคร
พรรคการเมือง: อนาคตใหม่ (2561–2563) ก้าวไกล (2563–2567) ประชาชน (2567-ปัจจุบัน)
บุพการี: ขุนสุเมธมัชชกรรม (บิดา)
ศิษย์เก่า: โรงเรียนนายร้อยตำรวจ มหาวิทยาลัยเกษตรศาสตร์ มหาวิทยาลัยนอร์ทกรุงเทพ
อาชีพ: ตำรวจ นักการเมือง
ชื่อเล่น: แมว
ยศที่ได้รับการแต่งตั้ง
รับใช้:  ไทย
สังกัด: สำนักงานตำรวจแห่งชาติ
ประจำการ: พ.ศ. 2521–2557
ยศ:  พลตำรวจตรี

พลตำรวจตรี สุพิศาล ภักดีนฤนาถ ม.ป.ช. ม.ว.ม. (เกิด 11 กุมภาพันธ์ พ.ศ. 2497) ชื่อเล่น แมว เป็นนักการเมืองชาวไทย อดีตที่ปรึกษารองประธานสภาผู้แทนราษฎรคนที่หนึ่ง(นาย ปดิพัทธ์ สันติภาดา) เคยได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่ เมื่อปี 2562 และเป็นรองหัวหน้าพรรคก้าวไกล ในปัจจุบันเป็นรองหัวหน้าพรรคประชาชนฝ่ายกิจการภายนอก(Deputy head of the people's party, external affairs department)  อดีตผู้บังคับการกองปราบปราม อดีตประธานกรรมการ บมจ.CSS อดีตอาจารย์ประจำหลักสูตรปรัญญาดุษฎีบัณฑิต(การจัดการ)NBU
ประวัติ

พล.ต.ต.สุพิศาล เกิดเมื่อวันที่ 11 กุมภาพันธ์ พ.ศ. 2497 สำเร็จการศึกษารัฐประศาสนศาสตรบัณฑิต โรงเรียนนายร้อยตำรวจ ศิลปศาสตรมหาบัณฑิต (สังคมวิทยาประยุกต์) มหาวิทยาลัยเกษตรศาสตร์ และปรัชญาดุษฎีบัณฑิต (การจัดการ) มหาวิทยาลัยนอร์ทกรุงเทพ เป็นนรต.31 ร่วมรุ่นกับ พล.ต.อ.พงศพัศ พงษ์เจริญ และ พล.ต.อ.สมยศ พุ่มพันธุ์ม่วง
การทำงาน

พล.ต.ต.สุพิศาล เคยรับราชการในสังกัดกรมตำรวจ และสำนักงานตำรวจแห่งชาติ ตั้งแต่ปี 2521 เคยดำรงตำแหน่งสำคัญ ได้แก่ ผู้กำกับการกองแผนงาน กองบังคับการอำนวยการ กองบัญชาการตำรวจนครบาล ผู้กำกับการสถานีตำรวจนครบาลเตาปูน, ปทุมวัน, ลุมพินี เป็นรองผู้บังคับการตำรวจนครบาล 6 รองผู้บังคับการกองปราบปราม และเป็นผู้บังคับการกองปราบปราม ก่อนจะลาออกจากราชการในปี 2557
ในขณะรับราชการตำรวจ พล.ต.ต.สุพิศาล เป็นหนึ่งในตำรวจที่มีส่วนร่วมในการจับกุมอำพล ตั้งนพกุล หรือ อากง ในคดีความผิดต่อองค์พระมหากษัตริย์ไทย ในปี 2553 ต่อมาเขาได้แถลงขอน้อมรับความผิดในการให้สัมภาษณ์ในขณะที่มีหน้าที่ในภาครัฐ ปี 2554 และขออภัยต่อดวงวิญญาณของนายอำพล และครอบครัว รวมถึงขอโทษผู้ที่ได้รับผลกระทบจากการบังคับใช้กฎหมายอาญา มาตรา 112 ทุกคนที่อาจจะเกิดจากการทำงานในหน้าที่ในการบังคับใช้กฎหมายที่ผ่านมา
ใน การเลือกตั้งสมาชิกวุฒิสภาไทยเป็นการทั่วไป พ.ศ. 2557 พล.ต.ต.สุพิศาลได้ลงสมัครรับเลือกตั้งสมาชิกวุฒิสภา กรุงเทพมหานคร ซึ่งเขาได้หมายเลข 1 ภายหลังการเลือกตั้งเสร็จสิ้น เขาได้ 267,974 คะแนน ซึ่งเป็นลำดับสอง โดยแพ้ให้กับ คุณหญิง จารุวรรณ เมณฑกา ซึ่งได้ไป 552,651 คะแนน
พล.ต.ต.สุพิศาล ได้เข้าร่วมงานการเมืองกับพรรคอนาคตใหม่ และได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็น ส.ส.สมัยแรก ต่อมาได้รับตำแหน่งรองประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎรไทย ชุดที่ 25 เมื่อพรรคอนาคตใหม่ถูกยุบเมื่อวันที่ 21 ก.พ. 2563 ก็ได้ย้ายไปสังกัดพรรคก้าวไกลตั้งแต่เดือนมีนาคม 2563
ในปี 2566 เขาประกาศไม่ลงสมัครรับเลือกตั้งในปีนี้ ต่อมาได้รับแต่งตั้งเป็นที่ปรึกษารองประธานสภาผู้แทนราษฎร คนที่ 1 (ปดิพัทธ์ สันติภาดา)
การทำงาน > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ประเทศไทยในโอลิมปิกฤดูหนาว 2014

| ประเทศไทย ในโอลิมปิกฤดูหนาว 2014 |
| --- | --- |

รหัสประเทศ: THA
เอ็นโอซี: คณะกรรมการโอลิมปิกแห่งประเทศไทย
ณ โซชี ประเทศรัสเซีย
นักกีฬา: 2 คน  ใน 1 ชนิดกีฬา
ผู้เชิญธงชาติ: คเณศ สุจริตกุล (พิธีเปิดและพิธีปิด)
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูหนาว (ภาพรวม)
2002 2006 2010 2014 2018 2022
ประเทศไทยเข้าร่วมการแข่งขันกีฬาโอลิมปิกฤดูหนาว 2014 ณ โซชี ประเทศรัสเซีย ระหว่างวันที่ 7–23 กุมภาพันธ์ ค.ศ. 2014 โดยมีนักกีฬา 2 คน ได้แก่ คเณศ สุจริตกุล และวาเนสซา วนากร ทั้งคู่แข่งขันในสกีลงเขา ประเทศไทยเข้าร่วมแข่งขันโอลิมปิกฤดูหนาวเป็นครั้งที่สาม และเป็นครั้งแรกนับตั้งแต่ 2006 หลังไม่ได้เข้าร่วมแข่งขันโอลิมปิกฤดูหนาว 2010 ณ แวนคูเวอร์ บริติชโคลัมเบีย ประเทศแคนาดา
เบื้องหลัง

ประเทศไทยเข้าร่วมการแข่งขันกีฬาโอลิมปิกครั้งแรกในโอลิมปิกฤดูร้อนในปี 1952 ที่เมืองเฮลซิงกิ และได้เข้าร่วมการแข่งขันโอลิมปิกฤดูร้อนทุกครั้งนับแต่นั้นมา ยกเว้นโอลิมปิกฤดูร้อนปี 1980 ที่ถูกคว่ำบาตร พวกเขาเข้าร่วมการแข่งขันกีฬาโอลิมปิกฤดูหนาวครั้งแรกในโอลิมปิกฤดูหนาว 2002 ประเทศไทยเข้าร่วมการแข่งขันโอลิมปิกฤดูหนาว 2006 แต่ไม่ได้เข้าร่วมการแข่งขันโอลิมปิกฤดูหนาว 2010 ทำให้โซชีเป็นการเข้าร่วมการแข่งขันโอลิมปิกฤดูหนาวครั้งที่สามของพวกเขา กีฬาฤดูหนาวชนิดเดียวที่ประเทศไทยเคยแข่งขันมาก่อนคือ สกีข้ามทุ่ง ทีมประเทศไทยที่แข่งขันในโซชี ประกอบด้วยนักกีฬา 2 คน ได้แก่ คเณศ สุจริตกุล และวาเนสซา วนากร ทั้งคู่แข่งขันในสกีลงเขา คเณศ สุจริตกุลได้รับเลือกให้เป็นผู้ถือธงในพิธีเปิดและพิธีปิด